**TISZAVASVÁRI VÁROS POLGÁRMESTERÉNEK**

**30/2020.(XII.17.) önkormányzati**

**rendelete**

**a helyi iparűzési adóról szóló 32/2010. (XII.16.) önkormányzati rendelet módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében és a helyi adókról szóló többször módosított 1990. évi C. törvény 1.§ (1) bekezdésében és a 6.§-ban kapott felhatalmazás alapján, az Alaptörvény 32. cikk (2) bekezdésében meghatározott feladatkörében eljárva a következőket rendelem el:

**1.§** Tiszavasvári Város Önkormányzata Képviselő-testületének 32/2010.(XII.16.) önkormányzati rendelet 1.§-a helyébe a következő rendelkezés lép:

„1.§. Állandó jelleggel végzett iparűzési tevékenység esetén az adó mértéke az adóalap

1,4 %-a.”

**2.§** (1)Ez a rendelet 2021. január 01. napján lép hatályba.

Tiszavasvári, 2020. december 17.

**Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2020. december 17.

**Dr. Kórik Zsuzsanna**

**jegyző**

**Indokolás**

**TISZAVASVÁRI VÁROS POLGÁRMESTERÉNEK**

**a helyi iparűzési adóról szóló 32/2010. (XII.16.) önkormányzati rendeletet módosító 30/2020.(XII.17.) önkormányzati rendelethez**

**Általános indokolás**

A helyi adókról szóló 1990. évi C. törvény (továbbiakban Htv.) (1) bekezdése alapján települési önkormányzat képviselő-testülete rendelettel az illetékességi területén helyi adókat vezethet be, a 6.§-ban kapott felhatalmazás alapján a már bevezetett adót módosíthatja.

**Részletes indokolás**

1. **§-hoz**

Egyes adótörvények módosításáról szóló 2020. évi CXVIII. törvény 100.§-a módosította a Htv-t., melyből törlésre került az ideiglenes tevékenységre vonatkozó részek, emiatt a helyi iparűzési adó rendeletünkben az ezt szabályozó részt szükséges törölni. Jelenlegi rendeletünk ellentmond a 2021. január 1-én hatályos magasabb jogszabályi rendelkezésnek.

1. **§-hoz**

A rendelet hatálybalépéséről rendelkezik.